Aksara Incung

Aksara Incung atau Rencong (Kurinci: Suhat Incoung) marupokan aksara nan alah digunokan dek urang Kurinci nan mauni dataran tinggi Jambi, Provinsi Jambi. Sacaro bahaso, incung aratinyo miriang atau tapancuang (dari bahaso Kurinci). Aksara Incung surang tasusun dari garih-luruih, patah tapancuang, jo malangkuang. Aksara Incung adolah paninggalan niniak muyang Kurinci Saisuak. Incung dipakai dek niniak muyang Kurinci untuak mandokumentasikan tantang sijarah, sastra, hukum adaik, jo manto-manto.

 Asa 
jmpl|Daftar huruf dalam aksara Incung
Aksara iko marupokan sajinih dari Surek Ulu nan banyak digunokan di Sumatera bagian Selatan. Kozok malakukan pangalompokan pado Surek Ulu manjadi tigo sub-kalompok yaitu (1) Surek Incung nan digunokan di wilayah Kurinci, (2) Surek Rencong di Bengkulu jo Sumatera Selatan tamasuak Komering, Lebong, Lembak, Lintang, Ogan, Besemah, Rejang, jo Serawai, (3) Surek Lampung nan digunokan di wilayah Lampung.

 Isi Naskah 
Naskah-naskah Incung pado umumnyo barisi duo hal yaitu tembo jo karang mindu.Alimin, et.al. 2003. Sastra Incung Kerinci. Kerinci: Dinas Pariwisata dan Kebudayaan Kabupaten Kerinci. Tembo marupokan historiografi tradisional nan barisi kisah pajalanan jo ranji niniak muyang suatu kalompok atau klan (Kurinci: keleu, luhah). Pado umumnyo naskah-naskah tembo baraksara Incung ditulih pado media tanduak kabau dan tanduak kambiang. Samantaro karang mindu marupokan prosa barisi ratok tangih si pambuek naskah. Babeda jo naskah tembo, naskah karang mindu baraksara Incung kabanyakan ditulih pado media batuang jo karateh lamo.Sunliensyar, Hafiful Hadi. (2017). Idu Tawa Lam Jampi: Mantra-mantra dalam Naskah Surat Incung Kerinci.

Namun, ado babarapo naskah Incung nan manganduang manto-manto di dalamnyo. Manto-manto ko manganduang hal gaik, batuah, jo kiramaik. Manto marupokan bagian pantiang dalam kahidupan religi urang Kurinci. Manto digunokan untuak urusan ritual, mausia roh-roh jaek, pasambahan ka niniak muyang, ubek, sarato untuak mandapekan kakuatan gaik.jmpl|Papan namo jalan nan mamakai aksara IncungDi Kurinci, naskah paliang tuo nan mamuek aksara incung adolah duo lembaran tarakhia dari naskah Undang-Undang Tanjung Tanah. Naskah iko dibuek pado abaik ka-14 M, tapi duo lembar naskah baraksara Incung tasabuik kamungkinan dibuek pado maso jauah sasudahnyo. Dan kini, naskah baraksara Incung masih bisa dipahami dek urang Kurinci walaupun jumlahnyo tabateh dek panggunoan abjaik Jawi nan kian bakambang.

 Pakambangan 
Kini ko aksara incung alah mulai dipakai pado papan-papan namo sarupo instansi/kantua, jalan, gaduang dan lainnyo di Kabupaten Kurinci jo Kota Sungai Penuh.

 Rujuakan 

Kategori:Kurinci
Kategori:Aksara